**ส่วนที่ 1**

**บทนำ**

**1.1 บทนำ**

**แผนการดำเนินงาน (Action Plan )** หมายถึง แผนการดำเนินงานขององค์กรปกครองส่วนท้องถิ่นที่แสดงถึงรายละเอียดแผนงาน โครงการพัฒนา และกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น

 **โครงการพัฒนา** หมายถึง โครงการที่มีวัตถุประสงค์เพื่อตอบสนองต่อยุทธศาสตร์การพัฒนาขององค์กรปกครองและดำเนินการเพื่อให้การพัฒนาบรรลุตามวิสัยทัศน์ขององค์กรปกครองส่วนท้องถิ่นที่กำหนดไว้การจัดทำแผนการดำเนินงานประจำปีงบประมาณ พ.ศ.2563 เป็น โครงการพัฒนาขององค์การบริหารส่วนตำบลยะรังและ ที่ทุกหน่วยงานจะต้องทำขึ้นภายหลังได้รับการจัดสรรงบประมาณตามข้อบัญญัติงบประมาณรายจ่ายประจำปีงบประมาณ พ.ศ.2563 รวมทั้งแผนงาน/โครงการพัฒนาของหน่วยงานอื่นๆ ที่ดำเนินการในเขตพื้นที่ขององค์การบริหารส่วนตำบลยะรัง เพื่อจัดทำเป็นแผนการดำเนินงานประจำปีงบประมาณ พ.ศ.2563 โดยแสดงถึงรายละเอียดเกี่ยวกับการพัฒนา ในลักษณะของกิจกรรมการดำเนินงานที่เป็นขั้นตอน มีการกำหนดระยะเวลาการดำเนินงานที่ชัดเจน รวมทั้งระบุปริมาณทรัพยากรที่จะนำไปปฏิบัติได้ ซึ่งจะทำให้แนวทางการดำเนินงานในปีงบประมาณ พ.ศ.2563 เกิดเป็นรูปธรรมมากขึ้น

 นอกจากนี้ แผนดำเนินงานยังเป็นคู่มือในการปฏิบัติงานของผู้มีหน้าที่รับผิดชอบในการนำแผนพัฒนาไปปฏิบัติรวมทั้งเป็นคู่มือในการควบคุมและตรวจสอบการปฏิบัติงาน ของผู้มีหน้าที่ในการติดตามประเมินผล ดังนั้นแผนการดำเนินงานจึงถือได้ว่าเป็นเครื่องมือสำคัญในการบริหารงานและควบคุมการดำเนินงานให้เป็นไปอย่างเหมาะสม มีความชัดเจนในการนำไปปฏิบัติและมีประสิทธิภาพ

 เพื่อให้การดำเนินการพัฒนาองค์การบริหารส่วนตำบลยะรัง เป็นไปตามยุทธศาสตร์การพัฒนาที่ได้วางไว้แล้ว และให้เป็นไปตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 จึงได้จัดทำแผนการดำเนินงาน ประจำปีงบประมาณ พ.ศ. 2563 ขึ้น

**1.2 วัตถุประสงค์ของแผนการดำเนินงาน**

สำหรับแผนการดำเนินงานองค์การบริหารส่วนตำบลยะรัง มีจุดมุ่งหมายเพื่อแสดงถึงรายละเอียดแผนงาน/โครงการพัฒนาและกิจกรรมที่ดำเนินการจริงทั้งหมดในพื้นที่ขององค์การบริหารส่วนตำบลยะรัง ประจำปีงบประมาณ พ.ศ. 2563 แผนการดำเนินงานเป็นเอกสารที่ระบุแผนงาน/โครงการ/กิจกรรม ทั้งหมดที่จะดำเนินการในปีงบประมาณ พ.ศ.2563 ขององค์การบริหารส่วนตำบลยะรัง มีความชัดเจนในการปฏิบัติงานมากขึ้น มีการประสานงานและบูรณาการการทำงานกับหน่วยงานและการจำแนกรายละเอียดต่างๆ ของแผนงาน/โครงการ ในแผนการดำเนินงานจะทำให้การติดตามประเมินผล มีความสะดวกมากยิ่งขึ้นอีกด้วย

2

**1.3 ขั้นตอนในการจัดทำแผนการดำเนินงาน**

ตามระเบียบกระทรวงมหาดไทยว่าด้วยการจัดทำแผนและประสานแผนพัฒนาขององค์กรปกครองส่วนท้องถิ่น พ.ศ. 2548 หมวด 5 การนำแผนพัฒนาไปปฏิบัติ

 ข้อ 24 ให้ผู้บริหารท้องถิ่นประกาศใช้แผนพัฒนาที่อนุมัติแล้ว และนำไปปฏิบัติ รวมทั้งแจ้งสภาท้องถิ่น คณะกรรมการบริหารงานจังหวัดแบบบูรณาการ องค์การบริหารส่วนจังหวัด อำเภอ หน่วยงานที่เกี่ยวข้อง และประกาศให้ประชาชนในท้องถิ่นทราบโดยทั่วกัน ภายในสิบห้าวันนับแต่วันที่ประกาศใช้และปิดประกาศโดยเปิดเผยไม่น้อยกว่าสามสิบวัน

 ข้อ 25 ให้องค์กรปกครองส่วนท้องถิ่นใช้แผนพัฒนาสี่ปีเป็นกรอบในการจัดทำงบประมาณรายจ่ายประจำปี และงบประมาณรายจ่ายเพิ่มเติม รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการที่กำหนดไว้ในแผนพัฒนาสี่ปี

 ข้อ 26 การจัดทำแผนการดำเนินงานให้ดำเนินการตามระเบียบนี้ โดยมีขั้นตอนดำเนินการ ดังนี้

1. คณะกรรมการสนับสนุนการจัดทำแผนพัฒนาองค์การบริหารส่วนตำบล รวบรวมแผนงาน โครงการพัฒนาขององค์การบริหารส่วนตำบล หน่วยราชการส่วนกลาง ส่วนภูมิภาค รัฐวิสาหกิจ และหน่วยงานอื่นๆ ที่ดำเนินการในพื้นที่ขององค์การบริหารส่วนตำบล แล้วจัดทำร่างแผนการดำเนินงานเสนอคณะกรรมการพัฒนาองค์การบริหารส่วนตำบล
2. คณะกรรมการพัฒนาองค์การบริหารส่วนตำบลพิจารณาร่างแผนการดำเนินงาน แล้วเสนอผู้บริหารองค์การบริหารส่วนตำบล ประกาศเป็นแผนดำเนินงาน ทั้งนี้ให้ปิดประกาศแผนการดำเนินงานภายในสิบห้าวัน นับแต่วันที่ประกาศ เพื่อให้ประชาชนในท้องถิ่นทราบโดยทั่วกัน และต้องปิดประกาศไว้อย่างน้อยสามสิบวัน

 ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559

 ข้อ 27 แผนการดำเนินงานให้จัดทำให้แล้วเสร็จภายในสามสิบวันนับแต่วันที่ใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น

 การขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น

3

**แผนภูมิขั้นตอนการจัดทำแผนการดำเนินงาน**

คณะกรรมการสนับสนุนการ **รวบรวมโครงการ/กิจกรรม**

จัดทำแผนพัฒนาท้องถิ่น

คณะกรรมการสนับสนุนการ **จัดทำร่างแผนดำเนินการ**

จัดทำแผนพัฒนาท้องถิ่น

คณะกรรมการสนับสนุนการ **เสนอร่างแผนดำเนินการ**

จัดทำแผนพัฒนาท้องถิ่น

คณะกรรมการพัฒนาท้องถิ่น **พิจารณาร่างแผนดำเนินการ**

 **เสนอร่างต่อผู้บริหารท้องถิ่น**

ผู้บริหารท้องถิ่น **ผู้บริหารท้องถิ่นให้ความเห็นชอบ**

 **ประกาศใช้**

**ส่วนที่ 2**

**บัญชีสรุปโครงการและงบประมาณ**